CELEX: 32019D2156
Language: ro
Date: 2019-10-07 00:00:00
Title: Decizia (UE) 2019/2156 a Consiliului din 7 octombrie 2019 privind poziția care urmează să fie adoptată, în numele Uniunii Europene, în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, în ceea ce privește adoptarea unei recomandări de aprobare a prelungirii planului de acțiune UE-Maroc pentru punerea în aplicare a statutului avansat (2013-2017)

17.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 327/75
               
            
         DECIZIA (UE) 2019/2156 A CONSILIULUI
         din 7 octombrie 2019
         privind poziția care urmează să fie adoptată, în numele Uniunii Europene, în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, în ceea ce privește adoptarea unei recomandări de aprobare a prelungirii planului de acțiune UE-Maroc pentru punerea în aplicare a statutului avansat (2013-2017)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte (1) (denumit în continuare „acordul”) a intrat în vigoare la 1 martie 2000.
                  
               
                     (2)
                  
                  
                     În temeiul articolului 80 din acord, Consiliul de asociere poate să formuleze recomandări.
                  
               
                     (3)
                  
                  
                     Printr-un schimb de scrisori, Consiliul de asociere ar trebui să adopte o recomandare privind o nouă prelungire cu doi ani a planului de acțiune UE-Maroc pentru punerea în aplicare a statutului avansat (2013-2017) (denumit în continuare „planul de acțiune”).
                  
               
                     (4)
                  
                  
                     Este oportun să se stabilească poziția care urmează să fie adoptată, în numele Uniunii, în cadrul Consiliului de asociere, în ceea ce privește adoptarea unei recomandări de aprobare a prelungirii planului de acțiune, întrucât recomandarea are efecte juridice.
                  
               
                     (5)
                  
                  
                     Prelungirea planului de acțiune va forma baza relațiilor de cooperare UE-Maroc pentru anii 2019 și 2020 și va permite stabilirea noilor tematici prioritare ale relațiilor UE-Maroc în următorii ani,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată, în numele Uniunii Europene, în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, în ceea ce privește adoptarea unei recomandări de aprobare a prelungirii cu doi ani (2019 și 2020) a planului de acțiune UE-Maroc pentru punerea în aplicare a statutului avansat (2013-2017) se bazează pe proiectul de recomandare atașat la prezenta decizie.
         
         
            Articolul 2
            Prezenta decizie se adresează Comisiei și Înaltului Reprezentant al Uniunii pentru afaceri externe și politica de securitate.
         
         
            Adoptată la Luxemburg, 7 octombrie 2019.
            
               
                  Pentru Consiliu
               
               
                  Președintele
               
               A.-M. HENRIKSSON
            
         
         
            (1)  JO L 70, 18.3.2000, p. 2.
      
      
         
            
               PROIECT
            
            RECOMANDAREA NR. 1/2019 A CONSILIULUI DE ASOCIERE UE-MAROC
            din …
            de aprobare a prelungirii cu doi ani a planului de acțiune UE-Maroc pentru punerea în aplicare a statutului avansat (2013-2017)
            CONSILIUL DE ASOCIERE UE-MAROC,
            având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte (1),
            întrucât:
            
                        (1)
                     
                     
                        Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte (denumit în continuare „acordul”) a intrat în vigoare la 1 martie 2000.
                     
                  
                        (2)
                     
                     
                        În temeiul articolului 80 din acord, Consiliul de asociere poate să formuleze recomandările pe care le consideră utile pentru îndeplinirea obiectivelor acordului.
                     
                  
                        (3)
                     
                     
                        În conformitate cu articolul 90 din acord, părțile adoptă toate măsurile generale sau specifice necesare îndeplinirii obligațiilor care le revin în temeiul acordului și se asigură că obiectivele stabilite în acord sunt îndeplinite.
                     
                  
                        (4)
                     
                     
                        Articolul 10 din regulamentul de procedură al Consiliului de asociere prevede posibilitatea formulării de recomandări între reuniuni, prin procedură scrisă.
                     
                  
                        (5)
                     
                     
                        Planul de acțiune pentru punerea în aplicare a statutului avansat (2013-2017) (denumit în continuare „planul de acțiune”) a fost prelungit cu un an în 2018. Prelungirea planului de acțiune cu doi ani suplimentari va forma baza relațiilor UE-Maroc pentru anii 2019 și 2020 și va permite stabilirea noilor tematici prioritare ale relațiilor UE-Maroc în următorii ani,
                     
                  RECOMANDĂ:
            
               Articol unic
               Prin procedură scrisă, Consiliul de asociere recomandă prelungirea cu doi ani a planului de acțiune UE-Maroc pentru punerea în aplicare a statutului avansat (2013-2017).
            
            
               Adoptată la …, …
               
                  
                     Pentru Consiliul de asociere UE-Maroc
                  
                  
                     Președintele
                  
               
            
            
               (1)  JO L 70, 18.3.2000, p. 2.